Samanaikaisopettajuuden esimerkkejä ja malleja:

Vuorotteleva opetus

•Tarkoitetaan opetustilannetta, jossa toinen opettajista ottaa selkeän vetovastuun oppitunnin edistämisestä toisen opettajan kierrellessä, tarkkaillessa sekä avustaessa.

•Opettajat vuorottelevat vastuullisen roolin ottamisessa. Vuorotella voi yhden ja saman oppitunnin kuluessa siten, että opettajat huolehtivat tunnin eri osuuksien vetovastuusta, tai oppiaineiden välillä, jolloin opettajien sisällöllinen pedagoginen vastuu painottuu ainekohtaisesti.

•Keskeistä tässä muodossa kuitenkin on se, että opetuksen vetovastuuroolit jakautuvat tasaisesti yhteistyöopettajien kesken.

Jaetun ryhmän opettaminen

•Jaetun ryhmän opetuksessa opettajat suunnittelevat opetettavan sisällön yhdessä.

•Opetustilanteessa luokka jaetaan opettajien kesken kahteen yhtä suureen heterogeeniseen oppilasryhmään.

•Yhdessä suunnitelluissa aikaraameissa kumpikin opettaja opettaa omalle puolikkaalleen saman sisällön.

Pistetyöskentely

•Pistetyöskentelyssä opettajat jakavat opetettavan sisällön keskenään.

•Opetustilaan muodostetaan opetus-ja toimintapisteitä, joissa opettajat opettavat oman osuutensa pisteitä kiertäville oppilasryhmille.

•Työskentely vaatii sisältöjen jakamisen ja yhteensovittamisen yhteissuunnittelua.

Eriyttävä opettaminen

•Eriytyvän opettamisen työtavassa toinen opettaja työskentelee pienemmän oppilasryhmän kanssa ja toinen opettaa suurempaa oppilasjoukkoa.

•Pienemmässä ryhmässä useimmiten kerrataan ja rikastetaan aiemmin opittua tai ennakoidaan tulevaa oppisisältöä.

•Tässä työtavassa on olennaista vaihdella pienryhmän kokoonpanoa siten, että jokaisella oppilaalla on aika ajoin mahdollisuus päästä mukaan. •Pienemmässä ryhmässä työskentelystä ei pidä muodostua tiettyjä oppilaita leimaavaa toimintaa.

Joustava ryhmittely

•Joustavassa ryhmittelyssä oppilaita jaetaan pienempiin ryhmiin opettajien kesken.

•Yksi oppilasryhmistä voi myös työskennellä itsenäisesti tunnin sisällöstä riippuen.

•Ryhmäjako tapahtuu yleensä taitojen ja tuen tarpeen perusteella.

•Joustavan ryhmittelyn tulee nimensä mukaisesti olla joustavaa siten, että ryhmien kokoonpanoja ja opettajien rooleja niissä voidaan vaihdella.

Yhteisopettajuus

•Yhteisopettajuudessa korostuvat opetuksen yhteinen suunnittelu, toteutus ja arviointi.

•Opetusrakenteiden muutoksia, joita yhteisopettajuuden toteuttamisessa tehdään, on se, että työjärjestyksiä laadittaessa asetetaan saman luokkatason rinnakkaisluokkien saman oppiaineen tunteja samoihin ajankohtiin.

•Rinnakkaisluokkien opettajat, luokilla toimiva samanaikaisopettaja ja mahdollisesti avustaja ovat henkilöresurssi, joiden kesken oppilaat voidaan eriyttää.

•Lähtökohtana on yhteinen opetuksen suunnittelu oppilaiden kulloistenkin pedagogisten tarpeiden pohjalta jatkuvan pedagogisen arvioinnin ja oppilaiden edistymisen seurannan avulla.

Tiimiopettaminen

•Tiimiopettamisessa molemmat opettajat ovat keskenään vuorovaikutteisessa ja aktiivisessa opetusroolissa oppitunnilla.

•Toisen puhuessa voi toinen mallintaa opetussisältöön liittyviä asioita oppilaille.

•Vuoronvaihto opettajien välillä on joustavaa ja varsin tilannesidonnaista.

•Tiimiopettamiselle on tyypillistätoisen opetuksen keskeyttäminen kysymyksillä tai havainnollistavilla esimerkeillä